Blaze7451/Wiki-th-20250601 huggingface dataset:
หงฉือ

หงฉือ (弘時 Hóngshí; 18 มีนาคม ค.ศ. 1704 – 20 กันยายน ค.ศ. 1727) เป็นเจ้าชายชาวแมนจูแห่งราชสกุลอ้ายซินเจว๋หลัวในราชวงศ์ชิง เป็นโอรสองค์ที่สามของจักรพรรดิยงเจิ้ง ถูกพระบิดาถอดเป็นสามัญชนใน ค.ศ. 1725 เพราะสนับสนุนเจ้าชายยฺหวิ่นซื่อ (允禩) อดีตคู่แข่งทางการเมืองของพระบิดา สิ้นพระชนม์ในปี ค.ศ. 1727 เชื่อว่าด้วยการแขวนพระศอเพราะถูกพระบิดาบีบคั้น ภายหลังจักรพรรดิเฉียนหลงผู้เป็นอนุชาให้ตั้งกลับเป็นเจ้าดังเดิม

**ประวัติ**
หงฉือเกิดในสกุลแมนจูอ้ายซินเจว๋หลัว เป็นพระราชโอรสพระองค์ที่สามของเจ้าชายอิ้นเจิน (胤禛) กับอนุภริยาคือพระชายาฉี (齊妃) ซึ่งเป็นชาวฮั่นจากสกุลหลี่ (李)
เจ้าชายอิ้นเจินได้ครองราชย์เป็นจักรพรรดิยงเจิ้งใน ค.ศ. 1722 หลังจักรพรรดิคังซีพระราชบิดาสวรรคต ในรัชกาลยงเจิ้ง เจ้าชายหงฉือไม่มีบทบาทมากมายในราชสำนัก ต่างจากพระอนุชาของพระองค์คือ หงลี่ (弘曆) ซึ่งต่อมาเสวยราชย์เป็นจักรพรรดิเฉียนหลง หงลี่ได้รับพระราชทานพระอิสริยยศ "ชินหวัง" (亲王 อ๋องชั้นเอก) ขณะที่หงฉือมิได้รับแต่งตั้งใด ๆ ทั้งสิ้น
ครั้นช่วง ค.ศ. 1722–26 หงฉือสมาคมกับเจ้าชายยฺหวิ่นซื่อผู้เป็นพระอนุชาของจักรพรรดิหย่งเจิ้ง และเป็นพระปิตุลา (อา) ของพระองค์ เจ้าชายยฺหวิ่นซื่อกับจักรพรรดิยงเจิ้งนั้นชิงดีชิงเด่นทางการเมืองกันมาแต่เดิม ใน ค.ศ. 1725 จักรพรรดิยงเจิ้งจึงถอดเจ้าชายหงฉือเป็นสามัญชน ขับออกจากสกุลอ้ายซินเจว๋หลัว และอัปเปหิจากวังต้องห้าม อย่าได้กลับมาอีก ในราชโองการนั้น จักรพรรดิยงเจิ้งระบุว่า เชิญหงฉือไป "เป็นลูกของยฺหวิ่นซื่อเสีย ถ้าต้องการ" ซึ่งนักประวัติศาสตร์ตีความว่า แสดงถึงความสัมพันธ์ใกล้ชิดระหว่างหงฉือกับยฺหวิ่นซื่อ อันเป็นเหตุให้จักรพรรดิยงเจิ้งไม่สบพระทัย ในไม่ช้า ยฺหวิ่นซื่อก็ประสบชะตากรรมเดียวกันคือถอดเป็นสามัญชน
แม้หงฉือถูกห้ามเข้าวังอีก แต่ก็มิได้ถูกจองจำอย่างยฺหวิ่นซื่อผู้เป็นอา ถึงกระนั้น ก็มีพระบัญชาให้อยู่ในความควบคุมของยฺหวิ่นเถา (允祹) อาอีกคนของเขา
แต่แม้จะต้องโทษทัณฑ์เช่นนั้น หงฉือมิได้สำนึก จักรพรรดิหย่งเจิ้งยิ่งพิโรธ จึงให้ลบชื่อหงฉือออกจากราชพงศาวลี (玉蝶) ถือเป็นการตัดความสัมพันธ์พ่อลูก
ในเดือนกันยายน ค.ศ. 1727 จักรพรรดิหย่งเจิ้งบีบให้หงฉือแขวนคอตาย เวลานั้น หงฉืออายุได้ 23 ปี แต่ไม่มีเอกสารประวัติศาสตร์ฉบับไหนระบุเหตุที่จักรพรรดิบังคับเช่นนั้น
จักรพรรดิหย่งเจิ้งสิ้นพระชนม์ใน ค.ศ. 1735 หงลี่ขึ้นสืบราชบัลลังก์ต่อเป็นจักรพรรดิเฉียนหลง เจ้าชายอิ้นลู่ (胤禄) ถวายฎีกาขอให้คืนสถานะเดิมแก่หงฉือ จักรพรรดิเฉียนหลงตรัสว่า หงฉือพระเชษฐายัง "เยาว์และเขลา" นัก แต่แม้จะสิ้นชีพมานานแล้ว ก็ยังทรงรำลึกถึงด้วยความรักฉันพี่น้องอยู่มิได้ขาด จึงอนุมัติตามนั้น
การที่ฎีกาของอิ้นลู่ก็ดี หรือโองการคืนยศของจักรพรรดิเฉียนหลงก็ดี มิได้เอ่ยว่า หงฉือเคยกระทำความผิดอย่างใด ยิ่งทำให้นักประวัติศาสตร์ฉงนสนเท่ห์เกี่ยวกับการลงโทษหงฉือของจักรพรรดิเฉียนหลง

**พงศาวลี**
 ภริยา- นางต้งเอ้อ (棟鄂氏) ธิดาของชายชื่อ สีเอ่อร์ต๋า (席爾達)- นางจง (鐘氏) ธิดาของ จง ต๋า (鐘達)- นางเถียน (田氏)
 บุตร- หยงเชิน (永珅) บุตรคนเดียวของหงฉือ สิ้นชีวิตในวัย 3 ปี

**อ้างอิง**
หมวดหมู่:เจ้าชายราชวงศ์ชิง
มาร์โกส อาลอนโซ เมนโดซา

มาร์โกส อาลอนโซ เมนโดซา (Marcos Alonso Mendoza; เกิดเมื่อ 28 ธันวาคม ค.ศ 1990) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายให้กับบาร์เซโลนา สโมสรในลาลิกา และทีมชาติสเปน

**บาร์เซโลนา**
ในวันที่ 2 กันยายน ค.ศ. 2022 อาลอนโซ ได้เซ็นสัญญากับบาร์เซโลนา สโมสรเป็นเวลาหนึ่งปีหลังจากออกจากเชลซีด้วยความยินยอมร่วมกันหนึ่งวันก่อนหน้านี้ เขาได้ให้สัมภาษณ์ในภายหลังกับสโปร์ต ถึงการเซ็นสัญญาว่าเขามีความฝันที่อยากเซ็นสัญญากับบาร์เซโลนามาตั้งแต่เด็ก
ในวันที่ 10 กันยายน เขาได้ลงเล่นนัดแรกในนัดที่ออกไปเยือนกาดิซ หลังถูกเปลี่ยนตัวลงมาแทนอาเลฆันโดร บัลเดในนาทีที่ 78 ช่วยให้ทีมเอาชนะ 0–4ในอีก 3 วันต่อมา อาลอนโซ ได้ลงเล่นในยูฟ่าแชมเปียนส์ลีก รวมทั้งได้ลงเล่นเป็นตัวจริงนัดแรก ในนัดที่ออกไปเยือนไบเอิร์นมิวนิก ที่อัลลีอันทซ์อาเรนา เขามีส่วนทำให้ทีมเสียประตูแรก ก่อนที่บาร์เซโลนาจะพ่ายแพ้ 2–0 มีรายงานว่าเขาได้เข้าไปขอโทษเพื่อนร่วมทีมของเขา หลังจากประเดิมการลงเล่นเป็นตัวจริงนัดแรกด้วยความผิดพลาด ในวันที่ 1 พฤศจิกายน เขาทำประตูแรกให้กับทีมได้ในนัดที่เอาชนะวิกตอเรียเปิลเซ็ญ 4–2 ที่สาธารณรัฐเช็ก ในยูฟ่าแชมเปียนส์ลีก รอบแบ่งกลุ่ม ด้วยอาการบาดเจ็บของผู้เล่นในตำแหน่งเซ็นเตอร์แบ็ก และการเลิกเล่นฟุตบอลอาชีพของฌาราร์ต ปิเก ทำให้ ชาบี ผู้จัดการทีม ได้เลือกเขาให้เปลี่ยนมาทำหน้าที่ในตำแหน่งนี้แทนที่จะซื้อผู้เล่นใหม่มาร่วมทีม ซึ่งสถิตินับตั้งแต่เขาย้ายมาร่วมทีมแห่งกาตาลุญญา กระทั่งสิ้นสุดปี ค.ศ. 2022 เขาได้ลงเล่นในตำแหน่งนี้ 8 นัด จากการลงเล่นรวมทั้งหมด 12 นัด
ในวันที่ 27 มกราคม ค.ศ. 2024 อาลอนโซ ได้ต่อสัญญาฉบับใหม่กับบาร์เซโลนาออกไปจนถึงวันที่ 30 มิถุนายน ค.ศ. 2024 โดยมีค่าฉีกสัญญา 50 ล้านยูโร

**ชีวิตส่วนตัว**
ตาของอัลออนโซ, มาร์โคส อัลออนโซ อิมัซ (ที่รู้จักกันดีในนาม มาร์กิโตส์), เล่นในทีมชาติแรกของเรอัลมาดริดเป็นเวลาแปดปี เจ้าของบิดา, มาร์โคส อัลออนโซ เปเนา, เล่นในลีกชั้นนำของสเปนหลายซีซั่นโดยเฉพาะอย่างยิ่งสำหรับ อัตลีโต มาดริด และ บาร์เซโลนา, และทั้งสองคนเป็นตัวแทนของสเปนในระดับชาวบ้าน.

**อ้างอิง**

**แหล่งข้อมูลอื่น**
2533
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
สถาบันพัฒนาสุขภาพอาเซียน มหาวิทยาลัยมหิดล

สถาบันพัฒนาสุขภาพอาเซียน มหาวิทยาลัยมหิดล เป็นส่วนงานระดับคณะของมหาวิทยาลัย ทำหน้าที่วิจัย พัฒนาสาธารณสุขมูลฐานของประเทศไทยและอาเซียน อีกทั้งยังเป็นสถาบันที่ให้การศึกษาในระดับบัณฑิตศึกษาอีกด้วย

**ประวัติ**
สถาบันพัฒนาการสาธารณสุขอาเซียน เดิมคือ ศูนย์ฝึกอบรมและพัฒนาการสาธารณสุขมูลฐานอาเซียน ก่อตั้งและเริ่มดำเนินการเมื่อปี พ.ศ. 2525 เพื่อดำเนินโครงการศูนย์ฝึกอบรมและพัฒนาการสาธาณสุขมูลฐานแห่งอาเซียน โดยความร่วมมือกันของมหาวิทยาลัยมหิดล กับกระทรวงสาธารณสุข สนับสนุนการก่อตั้งโดยองค์การ JICA ประเทศญี่ปุ่น 
ต่อมาในปี พ.ศ. 2529 ได้เริ่มดำเนินการหลักสูตรปริญญาโทนานาชาติ สาขาการบริหารงานพัฒนาการสาธารณสุขมูลฐานเป็นหลักสูตรแรกของโลก ซึ่งมีบทบาทต่อการถ่ายทอดประสบการณ์การพัฒนาโดยกลวิธีการสาธารณสุขมูลฐานของประเทศไทยให้แก่ประเทศกำลังพัฒนาและพัฒนาแล้วทั่วโลก และวันที่ 11 ตุลาคม พ.ศ. 2531 ได้ยกฐานะเป็น สถาบันพัฒนาการสาธารณสุขอาเซียน ดำเนินงานต่าง ๆ อย่างต่อเนื่อง  
และเมื่อวันที่ 20 พฤษภาคม พ.ศ. 2552 สถาบันพัฒนาการสาธารณสุขอาเซียนได้ปรับเปลี่ยน ชื่อเป็น "สถาบันพัฒนาสุขภาพอาเซียน" ตามประกาศของ สภามหาวิทยาลัยมหิดล 

**การศึกษา**
ระดับบัณฑิตศึกษา  - การจัดการสาธารณสุขมูลฐานมหาบัณฑิต (หลักสูตรนานาชาติ)- ศิลปศาสตรมหาบัณฑิต (วิทยาการเสพติด) (ศศ.ม.(วิทยาการเสพติด))- การบริหารงานสาธารณสุขระดับสูง (Mini Master of Management in Health)

**อ้างอิง**

**แหล่งข้อมูลอื่น**
  สถาบันพัฒนาสุขภาพอาเซียน 
หมวดหมู่:หน่วยงานในมหาวิทยาลัยมหิดล
สถาบันพัฒนาสุขภาพอาเซียน
หมวดหมู่:สถาบันพัฒนาสุขภาพอาเซียน มหาวิทยาลัยมหิดล
ยศทหารสาธารณรัฐเวียดนาม

พลตารางต่อไปนี้คือข้อมูลยศทหารของกองทัพสาธารณรัฐเวียดนาม ตั้งแต่การก่อตั้งประเทศในปี 1954 จนถึงการล่มลายในปี 1975

**ทหารชั้นสัญญาบัตร**

**กองทัพบก**

**กองทัพเรือ**

**กองนาวิกโยธิน**

**กองทัพอากาศ**

**ทหารชั้นประทวน**

**กองทัพบก**

**กองทัพเรือ**

**กองนาวิกโยธิน**

**กองทัพอากาศ**

**ดูเพิ่ม**
 ยศทหารเวียดนาม (ประเทศเวียดนามเหนือและในปัจจุบัน)- กองทัพประชาชนเวียดนาม (กองทัพเวียดนามเหนือและในปัจจุบัน)

**อ้างอิง**
เวียดนาม
หมวดหมู่:กองทัพสาธารณรัฐเวียดนาม
สาธารณรัฐสโลวักที่ 1

สาธารณรัฐสโลวัก (ที่หนึ่ง) ((Prvá) Slovenská republika) หรือที่รู้จักในชื่อ รัฐสโลวัก (link=no) เป็นรัฐบริวารระบอบฟาสซิสต์ของนาซีเยอรมนีที่ได้รับการรับรองบางส่วน ตั้งอยู่ในภูมิภาคยุโรปกลาง ดำรงอยู่ระหว่างวันที่ 14 มีนาคม ค.ศ. 1939 ถึงวันที่ 4 เมษายน ค.ศ. 1945 ดินแดนสโลวาเกียในเชโกสโลวาเกียได้ประกาศเอกราชด้วยการสนับสนุนจากเยอรมนี ซึ่งเป็นเวลาหนึ่งวันก่อนการยึดครองโบฮีเมียและมอเรเวียของเยอรมนี สาธารณรัฐควบคุมอาณาเขตส่วนใหญ่ของประเทศสโลวาเกียในปัจจุบัน ยกเว้นทางตอนใต้ ซึ่งยกให้กับฮังการีใน ค.ศ. 1938 สาธารณรัฐถือเป็นรัฐเอกราชอย่างเป็นทางการครั้งแรกของประวัติศาสตร์สโลวาเกีย โดยมีกรุงบราติสลาวาเป็นเมืองหลวง
พรรคประชาชนสโลวักเป็นพรรคการเมืองเดียวที่ปกครองประเทศ สาธารณรัฐสโลวักเป็นที่รับรู้โดยส่วนใหญ่จากการให้ความร่วมมือกับนาซีเยอรมนี ซึ่งรวมถึงการส่งกองทหารไปในการบุกครองโปแลนด์เมื่อเดือนกันยายน ค.ศ. 1939 และในการบุกครองสหภาพโซเวียตเมื่อ ค.ศ. 1941 โดยใน ค.ศ. 1940 ประเทศได้เช้าร่วมฝ่ายอักษะจากการเป็นหนึ่งในผู้ลงนามกติกาสัญญาไตรภาคี
ใน ค.ศ. 1942 ประเทศเนรเทศชาวยิว 58,000 คน (ประชากรสองในสามของชาวยิวในสโลวาเกีย) ไปยังโปแลนด์ที่ถูกเยอรมนียึดครอง โดยจ่ายเงินให้เยอรมนี 500 ไรชส์มาร์ค ต่อคน หลังจากกิจกรรมต่อต้านนาซีของพลพรรคสโลวาเกียเพิ่มมากขึ้น เยอรมนีจึงเข้ายึดครองสโลวาเกีย ซึ่งก่อให้เกิดการก่อการกำเริบใน ค.ศ. 1944 สาธารณรัฐสโลวักยุบเลิกลงภายหลังการปลดปล่อยของโซเวียตใน ค.ศ. 1945 และดินแดนสโลวาเกียถูกรวมกลับเข้าไปในสาธารณรัฐเชโกสโลวักที่ 3
ประเทศสโลวาเกียในปัจจุบันไม่ได้ถือว่าตนเองเป็นรัฐสืบทอดของสาธารณรัฐสโลวักนี้ แต่เป็นการสืบทอดจากสหพันธ์สาธารณรัฐเชโกสโลวัก อย่างไรก็ดี นักชาตินิยมบางส่วนได้เฉลิมฉลองวันประกาศเอกราชในวันที่ 14 มีนาคม

**หมายเหตุ**

**อ้างอิง**
เอกสาร- language=en- chapter=Slovak Society and the Jews: Attitudes and Patterns of Behaviour 

**แหล่งข้อมูลอื่น**
  Axis History Factbook — Slovakia date=2007-07-01 -  Selected laws of the First Slovak Republic, including the constitution (in Slovak)-  Map date=2012-12-05 -  A Comparison of the First and Second Slovak Republics’ Political Systems date=2012-03-28 
หมวดหมู่:รัฐสิ้นสภาพในทวีปยุโรป
หมวดหมู่:ก่อตั้งในปี พ.ศ. 2482
หมวดหมู่:สิ้นสุดในปี พ.ศ. 2488
หมวดหมู่:รัฐบริวารของนาซีเยอรมนี
ส
หมวดหมู่:ฝ่ายอักษะ
ชาร์ล เลอง

ชาร์ล หรือ เคานต์เลอง (Count Léon) เป็นบุตรนอกสมรสของจักรพรรดินโปเลียนที่ 1 ที่เกิดกับ ลุยส์ แคเธอริน เอเลนัวร์ เดอนูแอล เดอ ลา แปลง์ (Louise Catherine Eléonore Denuelle de la Plaigne) เขาเกิดเมื่อปี 1806 ทำให้เขามีศักดิ์เป็นพระเชษฐาของนโปเลียนที่สอง กษัตริย์แห่งโรม เคานต์เลองเสียชีวิตในปี 1881 ขณะมีอายุ 75 ปี
บุตรีของเลอง นามว่า ชาร์ล็อต เมสนาร์ด ซึ่งให้สัมภาษณ์ในปี 1921 ขณะเธอมีอายุ 55 ปีและพักอาศัยอยู่ในอพาร์ตเมนต์ในปารีส เธอให้สัมภาษณ์ว่า บุตรชายของเธอมีหน้าตาคล้ายคลึงกับเสด็จทวดอย่างมาก อย่างไรก็ตาม บุตรชายของเธอได้เสียชีวิตไปช่วงสงครามโลกครั้งที่หนึ่งใกล้กับเมืองแร็งส์ในฝรั่งเศสอย่างไรก็ตาม  ชาร์ล็อตยังให้สัมภาษณ์ว่า บิดาของเธอยังได้สมรสกับสตรีคนอื่นอีกและมีบุตรชายด้วยกันสามคน โดยสองคนได้เสียชีวิตไปในช่วงสงคราม อีกคนที่เหลือรอดใช้ชีวิตอย่างเงียบๆกับลูกๆในวอซ (Vosges)

**อ้างอิง**
1881
หมวดหมู่:ราชวงศ์โบนาปาร์ต
หมวดหมู่:พระราชบุตรนอกสมรสในจักรพรรดินโปเลียนที่ 1
มิสเตอร์โมเดลอินเตอร์เนชันแนล

มิสเตอร์โมเดลอินเตอร์เนชันแนล (Mister Model International) เป็นประกวดความงามชายประจำปี ก่อตั้งขึ้นในปี ค.ศ. 2013 ซึ่งครั้งแรกของการประกวดมิสเตอร์โมเดลอินเตอร์เนชันแนลได้รับการจัดขึ้นที่ซานโตโดมิงโก สาธารณรัฐโดมินิกัน เมื่อวันที่ 1 พฤศจิกายน ค.ศ. 2013 ผู้ที่ได้รับตำแหน่งมิสเตอร์โมเดลอินเตอร์เนชันแนล 2013 คนแรกได้แก่ วิลเลียน เรช จากประเทศบราซิล 
ผู้ดำรงตำแหน่งมิสเตอร์โมเดลอินเตอร์เนชันแนลปัจจุบันคือ เอดูอาร์โด ฮอร์วัธ (Eduardo Horvath) จากบราซิล ได้รับตำแหน่งเมื่อวันที่ 11 พฤษภาคม ค.ศ. 2024 ในการ์ตาเฮนา, โคลอมเบีย

**ผู้ดำรงตำแหน่ง**

**สถิติการประกวด**

**เรียงลำดับสัญชาติของผู้ชนะเลิศ**

**จำนวนผู้ชนะเลิศแบ่งตามภูมิภาค**

**ตัวแทนประเทศไทย**

**ดูเพิ่ม**
 รายการประกวดความงาม

**อ้างอิง**

**แหล่งข้อมูลอื่น**
  Official website date=2016-12-24 
หมวดหมู่:ประกวดความงามชาย
เดอะ สกอร์เปี้ยน คิง ศึกราชันย์แผ่นดินเดือด

เดอะ สกอร์เปี้ยน คิง ศึกราชันย์แผ่นดินเดือด (The Scorpion King) เป็นภาพยนตร์แอคชั่นกำกับภาพยนตร์โดยชัค รัสเซล นำแสดงโดย ดเวย์น จอห์นสัน, เคลลี หู, แกรนต์ เฮสลอฟและไมเคิล คลาร์ก ดันแคน ภาพยนตร์เรื่องนี้เป็นภาพยนตร์ภาคแยกมาจาก เดอะมัมมี่ รีเทิร์น ฟื้นชีพกองทัพมัมมี่ล้างโลก
เรื่องราวในภาพยนตร์เรื่อง เดอะ สกอร์เปี้ยน คิง ศึกราชันย์แผ่นดินเดือด เกิดขึ้นเมื่อ  5,000 ปีก่อนภาพยนตร์เรื่อง เดอะมัมมี่ คืนชีพคำสาปนรกล้างโลก และ เดอะมัมมี่ รีเทิร์น ฟื้นชีพกองทัพมัมมี่ล้างโลก ซึ่งภาพยนตร์เรื่องนี้มีภาคต่อคือ เดอะ สกอร์เปี้ยน คิง 2 อภินิหารศึกจอมราชันย์

**เนื้อเรื่องย่อ**
เรื่องราวเกิดขึ้นเมื่อห้าพันปีก่อน เมื่อชายผู้ทะเยอทะยานและไร้ความปรานี นามว่า เมมนอน เชื่อว่า เขาถูกกำหนดให้มาปกครองผู้คน ที่กระจัดกระจายอยู่ในทะเลทราย เขาพร้อมด้วยกองทัพที่โหดร้ายทารุณ บุกไปทั่วทั้งภูเขาและที่ราบ ที่สังหารผู้คน และนำคนที่เหลือมาเป็นทาส เขาต่อสู้อย่างไร้ความปรานี กับใครก็ตามที่ต่อต้านเขา ด้วยรู้ตัวเองว่ามีศัตรูอยู่มากมาย เมมนอน ได้รับคำแนะนำเรื่องแผนการณ์จากผู้พยากรณ์คนหนึ่ง ซึ่งจะคอยบอกว่า เมื่อใด ที่ไหน และจะโจมตีอย่างไร ทำให้เขาไม่เคยพ่ายแพ้เลย
มีเพียงชนไม่กี่เผ่าเท่านั้นที่ไม่ยอมสยบ และยังขัดขวางเมมนอนไม่ให้ครองบัลลังก์ แต่ก็รู้ดีว่า ในที่สุดต้องเผชิญหน้ากับเมมนอน ชนเหล่านั้นจึงได้ว่าจ้าง มาธายุส ชายผู้สืบเชื้อสายจากนักรบผู้เก่งกล้าสามารถ เพื่อกำจัดผู้พยากรณ์ และขัดขวางเมมนอน ไม่ให้ได้ครองบัลลังก์ตามต้องการ
ดังนั้น มาธายุสจึงเข้าสู่สงคราม ที่ต้องอาศัยความชำนาญ และความเข้มแข็ง ที่มาจากกำลังในตัวเขา เขาลักลอบเข้าไปในเมืองโกโมราห์อันชั่วร้ายของเมมนอน และพบว่าผู้พยากรณ์ของเมมนอนนั้น เป็นหญิงสาวสวยชื่อ คาสซานดรา แทนที่จะฆ่าเธอ เขากลับจับเธอมาเป็นตัวประกัน ขังไว้ในหุบเขาแห่งความตายอันรกร้างว่างเปล่า แม้ว่ามาธายุสจะมีกองทัพมากกว่ามาก แต่มาธายุสก็รู้ดีว่า มีทางเดียวที่จะรอดพ้นได้ นั่นคือการเผชิญหน้าโดยตรงกับเมมนอน
คาสซานดราทำนายว่า มาธายุสจะตายในการรบครั้งนี้ แต่มาธายุสดำเนินชีวิตตามบัญญัติที่เรียบง่ายแต่ลึกซึ้ง ดังเช่นประชาชนของเขาคือ “อยู่อย่างอิสระ ตายอย่างสบาย” (Live Free.. Die Well!) เขายังเชื่อว่า เขาสามารถกำหนดชะตาชีวิตของตัวเองได้ และความเชื่อมั่นนี้ที่สืบทอดมา ทำให้ผู้ลอบฆ่ากลายมาเป็นตำนาน นั่นคือ The Scorpion King

**นักแสดงนำ**
 ดเวย์น จอห์นสัน รับบท เมธายุส- สตีเฟ่น แบรนด์ รับบท เมนมอน- เคลลี หู รับบท คาสเซนดร้า- แกรนท์ เฮสโลฟ รับบท อาร์พิด- เบอร์นาร์ด ฮิลล์ รับบท ไฟโลส์- ไมเคิล คาร์ก คันแคน รับบท บาลทาร์ซาร์- ปีเตอร์ ฟาซิเนลลี รับบท เจ้าชายธากเมตต์- เชอร์ริ ฮาวเวิร์ด รับบท ราชินีไอริส- ราล์ฟ มอยเลอร์ รับบท ธอรัค- บรานส์คอมบ์ ริชมอนด์ รับบท เจซุป- โรเจอร์ รีส รับบท พระราชาเฟรอน- โจเซฟ รัสคิน รับบท หัวหน้าชนเผ่า- ไทเลอร์ เมน รับบท บาร์บาเรียน เชฟเฟ่น

**อ้างอิง**

**แหล่งข้อมูลอื่น**
 0277296- 677- 419934- scorpion_king- scorpionking
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์เยอรมัน
หมวดหมู่:ภาพยนตร์เบลเยียม
หมวดหมู่:ภาพยนตร์อเมริกัน
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์ผจญภัยแฟนตาซี
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ปฐมบท
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ดับเบิลยูดับเบิลยูอี สตูดิโอส
หมวดหมู่:ภาพยนตร์โดยยูนิเวอร์แซลพิกเจอส์
อภินิหารศึกจอมราชันย์

อภินิหารศึกจอมราชันย์ (italic=yes) เป็นภาพยนตร์โลดโผน/จินตนิมิตที่เป็นภาคต่อจากภาพยนตร์เรื่อง เดอะ สกอร์เปี้ยน คิง ศึกราชันย์แผ่นดินเดือด ซึ่งภาพยนตร์เรื่องนี้มีภาคต่อคือเรื่อง เดอะ สกอร์เปี้ยน คิง 3 สงครามแค้นกู้บัลลังก์เดือด ภาพยนตร์เริ่มการถ่ายทำในวันที่ 1 ตุลาคม ค.ศ. 2007 ในเมืองเคปทาวน์ ประเทศแอฟริกาใต้

**เนื้อเรื่องย่อ**
ภาพยนตร์เรื่องนี้กล่าวถึงเรื่องราวของหนุ่มนามแมธาอุสที่เห็นพ่อของเขาซึ่งเป็นนักรบเผ่าแอกคาเดียนถูกซากอนนักรบคู่อาฆาตฆ่าตายเมื่อตอนเขายังเด็ก ต่อมาแมธาอุสถูกส่งไปฝึกฝนการต่อสู้ที่สำนักแมงป่องดำถึง 7 ปี จนกลายเป็นนักฆ่าที่สาบานจะล้างแค้นให้พ่อ แต่การเอาชนะซากอนได้เขาจะต้องอาศัยดาบศักดิ์สิทธิ์มาช่วยเสริมพลังฝีมือของ เขา เมธาอุสจึงออกเดินทางเพื่อตามหาดาบเล่มนั้นให้ได้เสียก่อน

**นักแสดงนำ**
 ไมเคิล โคปอน รับบท เมธายุส- คาเรน เดวิด รับบท ไลลา- ไซมอน ควาร์เตอร์แมน รับบท อาริ- ทอม วู รับบท ฟั้ง- แอนเดรส เวสนิวสกี รับบท พอลลุกซ์- แรนดี้ โคเทอร์ รับบท ซากอน/ซาร์กข่าน- นาตาลี เบกเคอร์ as เอสทาร์ต- เพียร์เร่ เมเรียส รับบท เมธายุส (วัยเด็ก)- เจเรมี ครัตช์ลีย์ รับบท บัลโด้- เชน มานี รับบท เจซุป

**อ้างอิง**

**แหล่งข้อมูลอื่น**
1104123
*454269
*scorpion_king_2
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์แอฟริกาใต้
หมวดหมู่:ภาพยนตร์เยอรมัน
หมวดหมู่:ภาพยนตร์โลดโผน
หมวดหมู่:ภาพยนตร์ผจญภัยแฟนตาซี
หมวดหมู่:ภาพยนตร์ที่ถ่ายทำในประเทศแอฟริกาใต้
เล็บเหล็กหวงเฟยหง

เล็บเหล็กหวงเฟยหง (Last Hero in China) เป็นภาพยนตร์กำลังภายในสัญชาติฮ่องกงในปี ค.ศ. 1993 เขียนบทและกำกับโดย หวังจิ่ง ออกแบบคิวบู๊โดย หยวน หวูปิง ภาพยนตร์เรื่องนี้ดัดแปลงมาจากภาพยนตร์ซีรีส์ชุด หวงเฟยหง ซึ่งออกจำหน่ายหลังจากที่มีภาพยนตร์ชุด หวงเฟยหง 3 ภาคแรก นำแสดงโดย หลี่ เหลียนเจี๋ย,จาง เหมี่ยน. ซึ่งภาพยนตร์เรื่องนี้ไม่นับเข้ากับภาพยนตร์ชุด หวงเฟยหงของฉีเคอะแต่อย่างใด

**เนื้อเรื่องย่อ**
รัฐบาลฮ่องกงกำลังตามจับหัวหน้าค่ายมวยคุณธรรม โดยที่มีใต้เท้าเซียนเป็นผู้อยู่เบื้องหลังในการจับตัวหญิงสาวไปขายตัวให้กับชาวฝรั่ง และได้เตรียมการที่จะจับตัว "ชาชาน" เพื่อต้องการบีบรัฐบาลให้ปล่อยตัวคนของพรรคคุณธรรมทั้งหมด แผนการชั่วเริ่มขึ้นในการเตรียมการฉลองร้านของอาสิบสาม โดยที่เขาต้องการให้หวงเฟยหงมาเชิดสิงโตในงาน เมื่อหวงซื่อหู่ เจ้าของกิจการซ่องนางโลมได้ยินแผนการชั่ว และได้นำข่าวมาบอกกับหวงเฟยหง แล้วทีนี้ล่ะ หวงเฟยหงจะมีแผนการใดมายับยั้งใต้เท้าเซียน ติดตามได้ใน เล็บเหล็กหวงเฟยหง

**นักแสดงนำ**
 หลี่ เหลียนเจี๋ย รับบท หวง เฟยหง- จาง เหมี่ยน รับบท ไท่ หยินเอ๋อ- จาง เว่ย์เจี้ยน รับบท อาโซ- ไบรอัน เหลียง รับบท เหลียงควน- ยฺเหวียน หย่งอี๋ รับบท แม่นางเก้า- นาตาลิส ชาน  รับบท หวง ซื่อหู่- คิงดอม เหยียน รับบท ซ่านกู่- ลินดา ชอง รับบท หญิงคณิกา- กอร์ดอน หลิว รับบท อาจารย์ลิ่วหวง

**อ้างอิง**

**แหล่งข้อมูลอื่น**
  id=0108593- Last Hero in China
หมวดหมู่:ภาพยนตร์ที่กำกับโดย หยวน หวูปิง
หมวดหมู่:ภาพยนตร์ฮ่องกง
หมวดหมู่:ภาพยนตร์ภาษาจีนกวางตุ้ง
หมวดหมู่:ภาพยนตร์กังฟู
เดอะ สกอร์เปี้ยน คิง 3 สงครามแค้นกู้บัลลังก์เดือด

เดอะ สกอร์เปี้ยน คิง 3 สงครามแค้นกู้บัลลังก์เดือด (The Scorpion King 3: Battle for Redemption หรือชื่อก่อนหน้า The Scorpion King: Book of the Dead) เป็นภาพยนตร์โลดโผน/จินตนิมิตแอคชั่น ที่ออกฉายในปี ค.ศ. 2012 ซึ่งได้วางจำหน่ายในเดือนตุลาคมปีเดียวกัน ซึ่งภาพยนตร์เรื่องนี้เป็นภาพยนตร์ภาคสามในภาพยนตร์เฟรนไชส์ชุด เดอะ สกอร์เปี้ยน คิง ต่อจากภาพยนตร์เรื่อง อภินิหารศึกจอมราชันย์ ซึ่งภาพยนตร์เรื่องนี้มีภาคต่อคือ เดอะ สกอร์เปี้ยน คิง 4 ศึกชิงอำนาจจอมราชันย์ นำแสดงโดย วิกเตอร์ เว็บสเตอร์, บอสติน คริสโตเฟอร์, เทอร์มิวรา มอริสสัน, คริสตัล วี, เซลิน่า โล, คิมโบ้ สลิซ, เดฟ บาวทิสตาร์ , บิลลี่ เซน, รอน เพอว์แมน

**เนื้อเรื่องย่อ**
ภาพยนตร์เรื่องนี้เล่าถึงอาณาจักรของแมเธอุสที่ได้ล่มสลายลง และเขายังต้องสูญเสียราชินีของเขาให้กับโรคระบาด เวลานี้ในฐานะมือสังหารรับจ้าง เขาต้องปกป้องอาณาจักรแห่งนี้จากทรราชผู้ชั่วร้ายและกองทัพปีศาจของมัน เพื่อฉุดความรุ่งเรืองของเขากลับคืนมาอีกครั้ง

**นักแสดงนำ**
 วิกเตอร์ เว็บสเตอร์ รับบท เมธายุส, พระเจ้าสกอร์เปียน- บอสติน คริสโตเฟอร์ รับบท อโลฟ- เทเมียร่า มอร์ริสัน รับบท ราชาบารูสัน- คริสตัล วี รับบท เจ้าหญิงศีลดา/งูจงอาง- เซลีน่า โล รับบท สือค่าย- เคลวิน เฟอร์กูสัน รับบท ซูลู คอนโด- เดฟ บาวทิสตาร์ รับบท อะโกรเมียร์- บิลลี่ เซน รับบท ราชาเทรุส- รอน เพิร์ลแมน รับบท ฮอรัส- แบรนดอน โคเฮน รับบท ซาริม- เคลลี่ หู รับบท คาเซนดรา

**แหล่งข้อมูลอื่น**
 1781896- the_scorpion_king_3_battle_for_redemption_2011
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โลดโผน
หมวดหมู่:ภาพยนตร์ผจญภัย
หมวดหมู่:ภาพยนตร์แฟนตาซี
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์มวยไทย
เดอะ สกอร์เปี้ยน คิง 4 ศึกชิงอำนาจจอมราชันย์

เดอะ สกอร์เปี้ยน คิง 4 ศึกชิงอำนาจจอมราชันย์ (The Scorpion King 4: Quest for Power หรือชื่อเดิม The Scorpion King: The Lost Throne) เป็นภาพยนคร์แอคชั่น/จินตนิมิต/ผจญภัย ที่ออกฉายในปี ค.ศ. 2015 ซึ่งออกวาวจำหน่ายในวันที่ 10 มกราคม ปีเดียวกัน เป็นภาพยนตร์ลำดับที่สี่ในภาพยนตร์เฟรนไชส์ชุด เดอะ สกอร์เปี้ยน คิง นำแสดงโดย วิกเตอร์ เว็บสเตอร์,  เอลเลน ฮอลแลน, เลา เฟอร์ริคโน่, รัดเจอร์ เฮาเออร์, รอยซ์ กราซี่, อีฟ ทอเรส, และ เอียน ไวต์ ภาพยนตร์เรื่องนี้เป็นภาพยนตร์ภาคต่อจาก เดอะ สกอร์เปี้ยน คิง 3 สงครามแค้นกู้บัลลังก์เดือด.

**เนื้อเรื่องย่อ**
ภาพยนตร์เรื่องนี้เล่าถึงเรื่องราวที่กษัตริย์แห่งนอร์วาเนียถูกลอบปลงพระชนม์ แมทเธอุส ราชันย์แมงป่องผู้เป็นตำนานถูกใส่ความว่าเป็นคนร้ายและต้องต่อสู้กับทัพทหารทั้งราชอาณาจักร เวลานี้ แมทเธอุส (วิคเตอร์ เว็บสเตอร์) และพันธมิตรที่เหลืออยู่ซึ่งมีเพียงสตรีลึกลับนางหนึ่งกับพ่อของเธอเท่านั้น ที่เป็นความหวังสุดท้ายในการหยุดรัชทายาทผู้ชั่วร้ายที่จะขึ้นครองบัลลังก์ และหมายครอบครองสุดยอดพลังวิเศษอันเก่าแก่มาเป็นของตนเองให้ได้

**นักแสดง**
 วิกเตอร์ เว็บสเตอร์ รับบท เมธายุส, พระเจ้าสกอร์เปียน- เอลเลน ฮอลแลน รับบท วารีน่า- เลา เฟอร์ริคโน่ รับบท สกีซัวร่า- รัดเจอร์ เฮาเออร์ รับบท พระราชาสากฮัว- รอยซ์ กราซี่ รับบท อันน์การ์- อีฟ ทอเรส รับบท จันคารา- เอียน ไวต์ รับบท เจ้าชายดูแอน- แบร์รี บอสวิก รับบท ซอร์เรล รัสคาร์ว- วิล เคมพ์ รับบท ดราเซน- ไมเคิล บีห์น รับบท พระราชายันนิค- เอ็ม. เอ็มเม็ท วาร์ลก รับบท กอลัค- แบรนดอน ฮาร์เดสตี้ รับบท บอริส- ร็อดเจอร์ ฮาลส์ตัน รับบท โรแลนด์

**อ้างอิง**

**แหล่งข้อมูลอื่น**
3086386
*617714
*the_scorpion_king_4_quest_for_power
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โลดโผน
หมวดหมู่:ภาพยนตร์แฟนตาซี
หมวดหมู่:ภาพยนตร์ที่ถ่ายทำในประเทศโรมาเนีย
วีลียัง บอร์ฌิส ดา ซิลวา

วีลียัง บอร์ฌิส ดา ซิลวา (Willian Borges da Silva; เกิด 9 สิงหาคม ค.ศ. 1988) เป็นนักฟุตบอลชาวบราซิล ปัจจุบันเล่นได้ทั้งในตำแหน่งปีกและกองกลางตัวรุกให้แก่ฟูลัมในพรีเมียร์ลีก

**อ้างอิง**

**แหล่งข้อมูลอื่น**
 เว็บไซต์ทางการ date=2012-10-31 - Willan at Sambafoot date=2007-09-26  
*pid=45535
2531
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:ผู้เล่นสโมสรฟุตบอลชัคตาร์ดอแนตสก์
หมวดหมู่:ผู้เล่นสโมสรฟุตบอลอันจีมาคัชคาลา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในแซรีอีอา
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในยูเครนเนียนพรีเมียร์ลีก
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากรัฐเซาเปาลู
รอยัลรัมเบิล (2017)

รอยัลรัมเบิล (2017) (Royal Rumble (2017)) รายการเพย์-เพอร์-วิว มวยปล้ำอาชีพ ดับเบิลยูดับเบิลยูอี (WWE) ซึ่งปีนี้จัดขึ้นเป็นปีที่30 โดยจัดขึ้นในวันที่ 29 มกราคม 2017 (30 มกราคม ตามเวลาประเทศไทย) โดยจะจัดขึ้นที่สนาม Alamodome เมืองแซนแอนโทนีโอ, รัฐเท็กซัส ซึ่งเป็นครั้งที่ 4 ที่จัดในรัฐเท็กซัส (ครั้งแรก 1989, ครั้งที่ 2 1997, และครั้งที่ 3 2007)

**เบื้องหลัง**
หลังจากที่ Goldberg ได้เอาชนะ Brock Lesnar ไปได้ในศึก Survivor Series ในรอบ 12 ปีที่ผ่านมา เขาได้ประกาศจะเข้าร่วมแมทช์การปล้ำรอยัลรัมบัลเป็นคนแรกในศึกรอว์ วันที่ 21 พฤศจิกายน ค.ศ. 2016

**ผล**

**ลำดับการเปิดตัวและการคัดออก**
border=black – Raw
border=black – SmackDown
border=black – NXT
border=black – Unassigned
border=black – Winner

**ดูเพิ่ม**
 รอยัลรัมเบิล- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Royal Rumble Official Website
หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2560
หมวดหมู่:กีฬาในแซนแอนโทนีโอ (รัฐเท็กซัส)‎
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2560
หมวดหมู่:มวยปล้ำอาชีพในรัฐเท็กซัส
ออลีฟว์ ซูลุก

มารี-ออลีฟว์ ซูลุก  (Marie-Olive Soulouque) หรือ ออลีฟว์ โฟสแต็ง (Olive Faustin; 29 พฤศจิกายน ค.ศ. 1842 — 23 กรกฎาคม ค.ศ. 1883) เป็นพระราชธิดาพระองค์โตในจักรพรรดิโฟสแต็งที่ 1 และจักรพรรดินีอาเดลีนาแห่งเฮติ  ภายหลังเสกสมรสกับแม็งวีล-โฌแซ็ฟ ซูลุก  (Mainville-Joseph Soulouque) ผู้มีศักดิ์เป็นพระราชนัดดาของจักรพรรดิโฟสแต็ง ซึ่งขณะนั้นเป็นมกุฎราชกุมารแห่งเฮติ 
พระองค์ทรงได้รับการเรียกขานว่า มาดามเพรอมีแยร์ (Madame Première; "ท่านผู้หญิงชั้นเอก") หรือ ออลีฟว์ลากร็องด์ (Olive la Grande; "ออลีฟว์มหาราชินี")

**พระประวัติ**
เจ้าหญิงออลีฟว์เป็นพระราชธิดาในจักรพรรดิโฟสแต็งที่ 1 ประสูติแด่อาเดลีนา เลแว็ก เมื่อปีค.ศ. 1842 ซึ่งในขณะที่พระองค์ประสูติ พระบิดาและพระมารดายังมิได้อภิเษกสมรสกัน พระองค์จึงอยู่ในฐานะ "ลูกนอกสมรส" ซึ่งจักรพรรดิโฟสแต็งที่ 1 พระบิดา ยังไม่ได้อภิเษกสมรสกับหญิงใด อีกทั้งยังมีพระสนมและลูกนอกสมรสคนอื่น ๆ อยู่อีกหลายคน แต่ภายหลังจากที่พระบิดาและพระมารดาอภิเษกสมรสกันในปีค.ศ. 1849 พระองค์จึงกลายมาเป็นพระธิดาที่ถูกต้องตามกฏหมาย พร้อมทั้งได้รับฐานันดรศักดิ์ "เจ้าหญิงแห่งจักรวรรดิเฮติ"
เจ้าหญิงออลีฟว์เสกสมรสกับเจ้าชายแม็งวีล-โฌแซ็ฟ ซูลุก (Mainville-Joseph Soulouque) พระโอรสในเจ้าชายฌ็อง-โฌแซ็ฟ ซูลุก (Jean-Joseph Soulouque) พระราชอนุชาในจักรพรรดิโฟสแต็ง ทั้งสองถูกคลุมถุงชนจนเสกสมรสในปี ค.ศ. 1854 แรกเริ่มนั้นขัดพระทัยที่จะไม่เสกสมรสตามพระราชประสงค์ขององค์จักรพรรดิอย่างแข็งขัน แต่จักรพรรดินีทรงปรามไว้และทรงให้เจ้าหญิงปฏิบัติตามพระราชประสงค์ แต่หลังจากการที่จักรพรรดิโฟสแต็งทรงสละราชสมบัติ และพระราชวงศ์ถูกเนรเทศ ก่อนอดีตจักรพรรดิจะเสด็จสวรรคตในปี ค.ศ. 1859 เจ้าชายแม็งวีล-โฌแซ็ฟ พระภัสดาจึงทรงอ้างสิทธิในการสืบราชสันตติวงศ์เฮติ โดยมีความพยายามที่จะฟื้นฟูระบอบจักรพรรดิอีกครั้งแต่ไม่เคยประสบความสำเร็จ เจ้าหญิงและพระสวามีมีพระโอรส-ธิดาด้วยกันสามพระองค์ คือ
# เจ้าหญิงมารียา ซูลุก (Maria Soulouque; ประสูติ ? — สิ้นพระชนม์ ค.ศ. 1899)
# เจ้าชายโฌแซ็ฟ ซูลุก (Joseph Soulouque; ประสูติ ? — สิ้นพระชนม์ ค.ศ. 1922)
# เจ้าชายโฟสแต็ง-โฌแซ็ฟ ซูลุก (Faustin-Joseph Soulouque; ประสูติ ค.ศ. 1857 — สิ้นพระชนม์ ค.ศ. 1913)
เจ้าหญิงออลีฟว์สิ้นพระชนม์เมื่อวันที่ 23 กรกฎาคม ค.ศ. 1883 ณ กรุงปอร์โตแปรงซ์ สิริพระชันษา 40 ปี

**แหล่งข้อมูลอื่น**
 L'Illustration, 1850, p. 277 :  « S.A.I. madame Oliva Faustin, princesse impériale d'Haïti », portrait.
หมวดหมู่:เจ้าหญิง
หมวดหมู่:บุคคลในคริสต์ศตวรรษที่ 19
หมวดหมู่:บุคคลที่มีอายุเกิน 100 ปี
เตโอโดโร โอเบียง อึงเกมา อึมบาโซโก

เตโอโดโร โอเบียง อึงเกมา อึมบาโซโก (Teodoro Obiang Nguema Mbasogo, เกิด 5 มิถุนายน ค.ศ. 1942) เป็นประธานาธิบดีคนปัจจุบันของอิเควทอเรียลกินี เขาขับไล่ฟรันซิสโก มาซิอัส อึงเกมา อาของเขา ในรัฐประหารเดือนสิงหาคม ค.ศ. 1979 ภายใต้การปกครองของเขา ประเทศอิเควทอเรียลกินีเป็นผู้ผลิตน้ำมันที่สำคัญตั้งแต่คริสต์ทศวรรษ 1990 โอเบียงยังเคยเป็นประธานสหภาพแอฟริกาตั้งแต่วันที่ 31 มกราคม ค.ศ. 2011 ถึง 29 มกราคม ค.ศ. 2012 เขาเป็นผู้นำที่ดำรงตำแหน่งยาวนานที่สุดในแอฟริกาและเป็นประธานาธิบดีที่ดำรงตำแหน่งยาวนานที่สุดในโลกในขณะนี้ 
รัฐบาลของโอเบียงนั้นไม่เป็นประชาธิปไตย โอเบียงยังถูกกล่าวหาว่าทุจริตในตำแหน่งหน้าที่และใช้อำนาจในทางที่ผิด รัฐธรรมนูญให้อำนาจโอเบียงอย่างกว้างขวางรวมถึงสามารถออกกฎหมายได้โดยไม่ต้องผ่านสภา

**รัฐประหาร**
หลังจากที่มาซิอัสสั่งประหารผู้คนมากมายและสมาชิกในครอบครัวตัวเองรวมถึงพี่ชายของโอเบียง โอเบียงและคนอื่น ๆ ต่างคิดว่ามาซิอัสเสียสติไป โอเบียงโค่นล้มมาซิอัสในรัฐประหารนองเลือดเมื่อวันที่ 3 สิงหาคม ค.ศ. 1979และดำเนินคดีกับเขาในข้อหาต่าง ๆ รวมถึงการฆ่าล้างเผ่าพันธุ์ชาวบูบี (Bubi) ในช่วงทศวรรษที่ผ่านมา มาซิอัสถูกตัดสินประหารชีวิตโดยการยิงเป้าในวันที่ 29 กันยายน ค.ศ. 1979
โอเบียงประกาศว่ารัฐบาลใหม่จะยุติความโหดร้ายและระบอบการปกครองที่กดขี่ของมาซิอัส เขาประกาศนิรโทษกรรมนักโทษทางการเมืองและยุติระบอบการปกครองแบบบังคับใช้แรงงาน อย่างไรก็ตาม เขาไม่ได้ถูกกล่าวถึงว่ามีส่วนเกี่ยวข้องในความโหดร้ายของระบอบมาซิอัส

**ประธานาธิบดี**
การปกครองของโอเบียงในตอนแรกนั้นมีมนุษยธรรมมากกว่าอาของเขา แต่อย่างไรก็ตาม จากข้อมูลบางแหล่ง ความโหดร้ายของระบอบของเขาได้เพิ่มมากขึ้นเรื่อย ๆ ผู้สังเกตการณ์ทั้งภายในและภายนอกประเทศกล่าวว่าระบอบการปกครองของเขาเป็นหนึ่งในระบอบที่มีการทุจริตในตำแหน่งหน้าที่ กดขี่ และไม่เป็นประชาธิปไตยที่สุดในโลก ข่าวและสื่อต่าง ๆ ทุกประเภทถูกจำกัดให้ในความควบคุมของรัฐบาลและพันธมิตร

**อ้างอิง**
หมวดหมู่:ผู้นำที่ได้อำนาจจากรัฐประหาร
หมวดหมู่:ประธานาธิบดีอิเควทอเรียลกินี
หมวดหมู่:ประเทศอิเควทอเรียลกินี
2+1

2+1 อาจหมายถึง:
 ทางฟิสิกส์
ถนน 2+1- มิติ 2+1
** มิติแรงโน้มถ่วง 2 + 1 (ทฤษฎีสตริง, ความโน้มถ่วงเชิงควอนตัม)
 ทางเพลง- วง 2 พลัส 1 ของประเทศโปแลนด์
รึชทือ เรชแบร์

รึชทือ เรชแบร์ (Rüştü Reçber; เกิด: 10 พฤษภาคม ค.ศ. 1973) อดีตนักฟุตบอลที่มีชื่อเสียงชาวตุรกี ในตำแหน่งผู้รักษาประตู 
เรชแบร์มีชื่อเสียงขึ้นมากับทีมชาติตุรกี โดยเฉพาะในช่วงฟุตบอลชิงแชมป์แห่งชาติยุโรป 2000 และฟุตบอลโลก 2002 ที่ตุรกีมีผลงานการเล่นที่ดีเยี่ยม ได้รับการคัดเลือกให้ติดทีมยอดเยี่ยมของสหพันธ์ฟุตบอลยุโรป (ยูฟ่า) ในปี ค.ศ. 2002 จนอาจเรียกว่าเป็นหนึ่งในผู้รักษาประตูที่ดีที่สุดของโลกคนหนึ่งในช่วงเวลานั้นเลยทีเดียว
เรชแบร์มีเอกลักษณ์เฉพาะตัวด้วยการทาสีดำเป็นแต้มใต้ตาทั้งสองข้าง  เคยผ่านการเล่นให้กับสโมสรระดับใหญ่ ๆ มาแล้ว ทั้งเฟแนร์บาห์แช, เบชิกทัช หรือบาร์เซโลนา
ปัจจุบัน เรชแบร์เป็นผู้อำนวยการของทีมชาติตุรกี

**อ้างอิง**

**แหล่งข้อมูลอื่น**
 95586-  Profile at TFF 
หมวดหมู่:ผู้รักษาประตู
หมวดหมู่:นักฟุตบอลชาวตุรกี
หมวดหมู่:นักฟุตบอลทีมชาติตุรกี
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นสโมสรฟุตบอลเบชิกทัชฌิมนัสติกคูลือบือ
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2000
หมวดหมู่:ผู้เล่นในฟุตบอลชิงแชมป์แห่งชาติยุโรป 1996
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ฟีฟ่า 100
หมวดหมู่:บุคคลจากอันทัลยา
บันดาร์ เบรา

บันดาร์ เบรา หรือ เบรา ทาวน์ เป็นเมืองและเป็นเมืองหลวงของอำเภอเบรา รัฐปะหัง ประเทศมาเลเซีย

**สิ่งอำนวยความสะดวก**
 มัสยิดอำเภอเบรา- สำนักงานอำเภอและเมืองเบรา- มาจลิส ดาเอะละห์ เบรา (MDB) สำนักงานใหญ่

**อาหารและเครื่องดื่ม**
 แมคโดนัลด์- แมรีบราวน์- เคเอฟซี- พิซซ่าฮัท เดลิเวอรี่

**เอทีเอ็ม**
 ซีไอเอ็มบี- เมย์แบงค์- ธนาคารรักยัต
หมวดหมู่:รัฐปะหัง
เมอร์ซีย์ไซด์ดาร์บี

เมอร์ซีย์ไซด์ดาร์บี (Merseyside derby) เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของอังกฤษ คือ ลิเวอร์พูล กับเอฟเวอร์ตัน ซึ่งเป็นสโมสรร่วมเมืองเดียวกัน คือ ลิเวอร์พูล ที่มีลุ่มแม่น้ำเมอร์ซีย์ไหลผ่าน โดยชื่อนี้ถูกเรียกขึ้นครั้งแรกในปี ค.ศ. 1955 ขณะที่บรรดาผู้สนับสนุนของสองสโมสรเรียกว่า ดาร์บีมิตรภาพ (The friendly derby) เพราะถือว่าเป็นเพียงการแข่งดาร์บีไม่กี่นัด ที่บรรดาผู้สนับสนุนไม่มีความขัดแย้งหรือแข่งขันกันดุเดือดจนเลยเถิดเกินไป
ประวัติของเมอร์ซีย์ไซด์ดาร์บี เริ่มต้นที่ปลายศตวรรษที่ 18 เมื่อเอฟเวอร์ตัน ซึ่งเป็นสโมสรที่ตั้งขึ้นมาก่อน และมีสนามเหย้าอยู่ที่แอนฟีลด์ ซึ่งเป็นสนามเหย้าของลิเวอร์พูลในปัจจุบัน ต่อมาเอฟเวอร์ตันได้ย้ายสถานที่ตั้งของสโมสรข้ามฟากสวนสาธารณะสแตนลีย์ ไปยังหัวมุมถนนกัลเลดี และตั้งเป็นสนามกูดิสันพาร์กขึ้นมา ก็ทำให้ลิเวอร์พูลได้เกิดขึ้นมาเช่นเดียวกัน
โดยเมอร์ซีย์ไซด์ดารบีที่ได้ชื่อว่าสนุก และลุ้นตลอดการแข่งขันจนเป็นเสน่ห์ คือในช่วงทศวรรษที่ 80 ที่ทั้งสองสโมสรต่างก็เป็นสโมสรที่มีลุ้นในการได้แชมป์ดิวิชันหนึ่งทั้งคู่ แต่เมื่อมาถึงปัจจุบัน เสน่ห์ดังกล่าวอาจลดลงไปเนื่องจากไม่ได้เป็นสโมสรที่มีโอกาสลุ้นแชมป์เหมือนเช่นในอดีต แต่ทว่ามนต์เสน่ห์ของเมอร์ซีย์ไซด์ดาร์บีก็ยังคงอยู่ในความทรงจำของบรรดาผู้สนับสนุนและแม้แต่ผู้เล่นของทั้งสองสโมสรอยู่ เช่น สตีเวน เจอร์ราร์ด ของลิเวอร์พูล ที่เติบโตมากับความทรงจำของดาร์บีเหล่านี้ หรือรอสส์ บาร์กลีย์ ของเอฟเวอร์ตัน

**สถิติ**

**เกียรติประวัติ**
(ในการแข่งขันแชริตี/คอมมิวนิตีชีลด์ หากจบเกมและยังเสมอกันอยู่จะครองแชมป์ร่วมกัน ก่อนที่จะยกเลิกในปี 1993)
ลิเวอร์พูล = 9 ครั้ง, 6 ครั้งร่วมกัน
เอฟเวอร์ตัน = 8 ครั้ง, 1 ครั้งร่วมกัน

**ดูเพิ่ม**
 การแข่งขันระหว่างสโมสรฟุตบอลลิเวอร์พูลกับสโมสรฟุตบอลเชลซี- การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ซิตี- การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ยูไนเต็ด

**อ้างอิง**

**แหล่งข้อมูลอื่น**
 Everton FC- Liverpool FC- Map of Club locations- Complete Details on all Games
*Everton v Liverpool (1902) – Merseyside derby in 1902- Memorable Merseyside derbies
หมวดหมู่:สโมสรฟุตบอลลิเวอร์พูล
หมวดหมู่:สโมสรฟุตบอลเอฟเวอร์ตัน
หมวดหมู่:คู่แข่งฟุตบอล
แม่แบบ:เหตุการณ์ปัจจุบัน/2559 ธันวาคม 4

พระราชวงศ์- สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานพระราชวโรกาสให้ พลเอกเปรม ติณสูลานนท์ เข้าเฝ้าฯ ถวายสัตย์ปฏิญาณก่อนเข้ารับหน้าที่ ประธานองคมนตรี  (ไทยรัฐ)
}
กระทรวงศึกษาธิการสหรัฐ

กระทรวงศึกษาธิการสหรัฐอเมริกา (United States Department of Education) เป็นกระทรวงของรัฐบาลกลางแห่งสหรัฐ ก่อตั้งขึ้นในวันที่ 17 ตุลาคม ค.ศ. 1979 และเริ่มปฏิบัติการในวันที่ 4 พฤษภาคม ค.ศ. 1980
กระทรวงศึกษาธิการนั้นแยกออกมาจากกระทรวงสาธารณสุข ศึกษาธิการ และสวัสดิการสหรัฐ มีเจ้ากระทรวงคือรัฐมนตรีว่าการกระทรวงศึกษาธิการสหรัฐ จัดเป็นกระทรวงขนาดเล็ก มีเจ้าหน้าที่เพียง 5,000 ราย และมีงบประมาณในปี ค.ศ. 2016 เพียง 73 ล้านดอลลาร์สหรัฐ
ประธานาธิบดีดอนัลด์ ทรัมป์ ลงนามในคำสั่งยุบกระทรวงนี้เมื่อวันที่ 20 มีนาคม ค.ศ. 2025 แต่คำสั่งจะมีผลต่อเมื่อได้รับความเห็นชอบจากรัฐสภา

**อ้างอิง**

**รายการอ้างอิง**
  United States Department of Education Official Website-  Department of Education in the Federal Register-  How is the Department of Education Organized-  id=Education,+United+States+Department+of 
หมวดหมู่:กระทรวงบริหารกลางสหรัฐ
กระทรวงพาณิชย์สหรัฐ

กระทรวงพาณิชย์สหรัฐอเมริกา (United States Department of Commerce) เป็นกระทรวงของรัฐบาลกลางแห่งสหรัฐ ก่อตั้งเมื่อวันที่ 14 กุมภาพันธ์ ค.ศ. 1903 มีหน้าที่ในการขับเคลื่อนความเติบโตทางเศรษฐกิจของประเทศ
สำนักงานใหญ่ของกระทรวงตั้งอยู่ที่อาคารเฮอร์เบิร์ต ซี. ฮูเวอร์ ในวอชิงตัน ดี.ซี. รัฐมนตรีว่าการกระทรวงพาณิชย์คนปัจจุบันคือเพนนี พริตซ์เกอร์

**อ้างอิง**

**แหล่งข้อมูลอื่น**
  United States Department of Education Official Website-  Department of Education in the Federal Register-  How is the Department of Education Organized-  ERIC Digests date=2021-04-16  – Informational digests on educational topics produced by the U.S. Department of Education before 1983.-  id=Education,+United+States+Department+of 
หมวดหมู่:กระทรวงบริหารกลางสหรัฐ
สหรัฐ
ข้อมูลด้านสุขภาพในวิกิพีเดีย

สารานุกรมออนไลน์วิกิพีเดียมีตั้งแต่คริสต์ทศวรรษ 2000 ทำหน้าที่เป็นแหล่งข้อมูลสุขภาพ ที่ได้รับความนิยมสำหรับบุคคลทั่วไปและผู้ปฏิบัติงานด้านการดูแลสุขภาพในหลายกรณี บทความที่เกี่ยวข้องกับสุขภาพในวิกิพีเดียมีการเข้าถึงอย่างแพร่หลายในฐานะผลจากเสิร์ชเอนจิน ซึ่งบ่อยครั้งได้ส่งลิงก์ไปยังบทความวิกิพีเดีย การประเมินผลแบบเสรีได้ทำให้ประชากรและผู้คนจำนวนมากแสวงหาข้อมูลด้านสุขภาพในวิกิพีเดีย จากขอบเขตของข้อมูลด้านสุขภาพในวิกิพีเดีย และคุณภาพของข้อมูลในวิกิพีเดีย
ที่วิกิพีเดียภาษาอังกฤษในปี ค.ศ. 2014 มีบทความในหัวข้อที่เกี่ยวข้องกับสุขภาพประมาณ 25,000 บทความ และในสารานุกรมวิกิพีเดียทุกภาษามีบทความด้านสุขภาพร่วม 155,000 บทความ โดยใช้แหล่งอ้างอิงถึง 950,000 แหล่ง กับจำนวนยอดผู้เข้าชมรวม 4.8 พันล้านครั้งในปี ค.ศ. 2013  ซึ่งปริมาณการเข้าชมนี้ทำให้วิกิพีเดียเป็นหนึ่งในแหล่งข้อมูลด้านสุขภาพที่ได้รับการพิจารณามากที่สุดในโลก หรือบางทีอาจจะเป็นแหล่งที่มาที่ได้รับการพิจารณามากที่สุด

**อ้างอิง**
หมวดหมู่:วิกิพีเดีย
หมวดหมู่:สุขศึกษา
ประสิทธิ์ ไชยะโท

ประสิทธิ์ ไชยะโท (8 สิงหาคม พ.ศ. 2494 – 10 กันยายน พ.ศ. 2567) ชื่อเล่น เบิ้ม เป็นนักดนตรี ตำแหน่งมือกลองของวงแกรนด์เอ็กซ์ และเป็นหนึ่งในสมาชิกยุคก่อตั้งของวง 
ประสิทธิ์ ไชยะโท เป็นบุตรชายของนายประสาท ไชยะโท อดีตสมาชิกผู้แทนราษฎรจังหวัดยะลา 4 สมัยของพรรคเสรีมนังคศิลา​และพรรคธรรมสังคม กับนางจารีย์ ไชยะโท และเคย​เข้าร่วมวงแกรนด์เอ็กซ์ ตั้งแต่เริ่มประกวดวงดนตรีในช่วงที่ยังเรียนอยู่ที่วิทยาลัยบพิตรพิมุข ร่วมกับนคร เวชสุภาพร และสมาชิกยุคก่อตั้งรายอื่น จนได้ออกแผ่นเสียงซิงเกิล ชุด คู่นก ซึ่งเป็นการบันทึกแผ่นเสียงครั้งแรกของวง ในปี พ.ศ. 2520 
จากนั้น ได้ร่วมบันทึกเสียงในอัลบั้มลูกทุ่งดิสโก้ชุดที่ 1 ซึ่งเป็นสตูดิโออัลบั้มชุดแรก ในแนวเพลงดิสโก้ และประสบความสำเร็จเมื่อทำยอดขายได้มากกว่า 1,000,000 ชุด ในปีที่วางจำหน่าย 
ประสิทธิ์ ไชยะโท ถือเป็นสมาชิกหลักของวงแกรนด์เอ็กซ์ ทำหน้าที่ตีกลองและร้องนำในบางเพลง โดยเพลงที่ประสิทธิ์ ไชยะโท ร้องนำให้กับทางวง ที่แฟนเพลงคุ้นเคยคือเพลง ช่างเถอะวันนี้, ​น้ำค้าง​ และเพลง โบว์สีแดง โดยประสิทธิ์ ถือเป็นสมาชิกที่อยู่กับวงแกรนด์เอ็กซ์ยาวนานที่สุดเท่ากับนคร เวชสุภาพร ที่เป็นหัวหน้าวง โดยมีผลงานร่วมกับวงแกรนด์เอ็กซ์ตั้งแต่ช่วงออกซิงเกิลชุดแรก จนถึงอัลบั้มชุดอัลบั้มชุดพิเศษเพลงพระราชนิพนธ์ดวงใจกับความรัก ในปี พ.ศ. 2530
ประสิทธิ์ ไชยะโท เสียชีวิตเมื่อช่วงเที่ยงของวันที่ 10 กันยายน พ.ศ. 2567 ที่โรงพยาบาลสิรินธร ด้วยโรคไตวายและติดเชื้อในกระแสเลือด สิริอายุได้ 73 ปี นับเป็นสมาชิกในยุคคลาสสิคคนที่ 2 ของแกรนด์เอ็กซ์ที่เสียชีวิต ต่อจากเสน่ห์ ศุภรัตน์ มือทรัมเป็ต

**ผลงานร่วมกับแกรนด์เอ็กซ์**
 คู่นก (พ.ศ. 2520)- ลูกทุ่งดิสโก้ชุดที่ 1 (พ.ศ. 2522)- บันทึกการแสดงสดที่แมนฮัตตันคลับ (พ.ศ. 2523)- ลูกทุ่งดิสโก้ชุดที่ 2 (พ.ศ. 2523)- เขิน (พ.ศ. 2523)- ผู้หญิง (พ.ศ. 2524)- บันทึกการแสดงสด หอประชุมจุฬาฯ (พ.ศ. 2524)- แกรนด์เอ็กซ์ โอ (พ.ศ. 2524)- บุพเพสันนิวาส (พ.ศ. 2525)- นิจนิรันดร์ (พ.ศ. 2525)- พรหมลิขิต (พ.ศ. 2525)- บันทึกการแสดงสดวาเลนไทน์ เลเซอร์ คอนเสิร์ต (พ.ศ. 2526)- เพชร (พ.ศ. 2526)- บริสุทธิ์ (พ.ศ. 2527)- ดวงเดือน (พ.ศ. 2527)- หัวใจสีชมพู (พ.ศ. 2528)- สายใย (พ.ศ. 2528)- ขวดโหล 1 (พ.ศ. 2529)- ขวดโหล 2 (พ.ศ. 2529)- นิรันดร์กาล (พ.ศ. 2530)- อัลบั้มพิเศษเพลงพระราชนิพนธ์ดวงใจกับความรัก (พ.ศ. 2530)- แค่หลับตา (ซิงเกิล) (พ.ศ. 2545)

**อ้างอิง**
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:นักดนตรีชาวไทย
หมวดหมู่:เสียชีวิตจากภาวะไตล้มเหลว
หมวดหมู่:เสียชีวิตจากภาวะพิษเหตุติดเชื้อ
หมวดหมู่:พุทธศาสนิกชนชาวไทย
คอนสตันติน โรคอสซอฟสกี

คอนสตันติน คอนสตันติโนวิช โรคอสซอฟสกี (Konstanty Ksawerowicz Rokossowski; Константи́н Константи́нович (Ксаве́рьевич) Рокоссо́вский) เป็นผู้บัญชาการโซเวียตและโปแลนด์เป็นผู้ได้รับยศจอมพลแห่งสหภาพโซเวียตและจอมพลแห่งโปแลนด์และดำรงตำแหน่งรัฐมนตรีว่าการกระทรวงกลาโหมของสาธารณรัฐประชาชนโปแลนด์ ตั้งแต่ปี 1949 จนกระทั่งถูกถอดถอนในปี 1956 ระหว่างการปฏิวัติตุลาคมในโปแลนด์ เขากลายเป็นหนึ่งในผู้บัญชาการกองทัพแดงที่โดดเด่นที่สุดในสงครามโลกครั้งที่สอง
โรคอสซอฟสกี้เกิดในกรุงวอร์ซอ (ในโปแลนด์ปัจจุบัน ซึ่งขณะนั้นเป็นส่วนหนึ่งของจักรวรรดิรัสเซีย) โรคอสซอฟสกี้รับราชการในกองทัพจักรวรรดิรัสเซียในช่วงสงครามโลกครั้งที่ 1 ในปี 1917 เขาได้เข้าร่วมกับกลุ่มกองกำลังกึ่งทหารการ์ดแดง และในปี 1918 ได้เข้าร่วมกองทัพแดงที่เพิ่งจัดตั้งขึ้นใหม่ เขาต่อสู้อย่างโดดเด่นในช่วงสงครามกลางเมืองรัสเซีย (ค.ศ. 1917-1922)  โรคอสซอฟสกีดำรงตำแหน่งผู้บังคับบัญชาระดับสูงจนถึงปี 1937 เมื่อเขาตกเป็นเหยื่อของการกวาดล้างใหญ่ซึ่งในระหว่างนั้นเขาถูกตราหน้าว่าเป็นคนทรยศ ถูกจำคุกและถูกทรมาน
หลังจากความล้มเหลวของสหภาพโซเวียตในสงครามฤดูหนาวในปี ค.ศ. 1939–1940 โรคอสซอฟสกีถูกนำออกจากคุกและกลับเข้ารับตำแหน่งอีกครั้ง เนื่องจากมีความจำเป็นเร่งด่วนสำหรับเจ้าหน้าที่ที่มีประสบการณ์ หลังจากการรุกรานสหภาพโซเวียตของเยอรมนีในเดือนมิถุนายน ค.ศ. 1941 โรคอสซอฟสกีมีบทบาทสำคัญในการป้องกันมอสโก(ค.ศ. 1941-1942) และการรุกตอบโต้ที่สตาลินกราด (ค.ศ. 1942–1943) และคูสต์ (ค.ศ. 1943) เขามีส่วนสำคัญในการวางแผนและดำเนินการส่วนหนึ่งของปฏิบัติการบากราติออน (ค.ศ. 1944) ซึ่งเป็นหนึ่งในความสำเร็จที่เด็ดขาดที่สุดของกองทัพแดงในสงคราม ซึ่งเขาได้รับแต่งตั้งให้เป็นจอมพลแห่งสหภาพโซเวียต
หลังสงครามโรคอสซอฟสกีกลายเป็นรัฐมนตรีว่าการกระทรวงกลาโหมและรองประธานสภาแห่งคณะรัฐมนตรีในสาธารณรัฐประชาชนโปแลนด์ที่เพิ่งจัดตั้งขึ้น โรคอสซอฟสกีถูกบีบให้ออกจากตำแหน่งในโปแลนด์ในปี ค.ศ. 1956 หลังจากที่วลาดีสลาฟ โกมุลกา ขึ้นเป็นผู้นำของโปแลนด์ จากนั้นโรคอสซอฟสกีก็กลับไปยังสหภาพโซเวียต ซึ่งเขาใช้ชีวิตที่เหลือจนกระทั่งเสียชีวิตในปี ค.ศ. 1968

**เครื่องอิสริยาภรณ์**
จักรวรรดิรัสเซีย
สหภาพโซเวียต
ต่างประเทศ

**เชิงอรรถ**

**อ้างอิง**
 Daines, Vladimir (2009).  Гений войны Рокоссовский. Солдатский долг Маршала War Genius Rokossovsky. Soldier debt Marshal. Moscow: Yauza. 9785457275003.
*Boris, Sokolov. (2009). Marshal K. K. Rokossovsky:The Red Army's Gentleman Commander. Helion & Company. 9781909982109.

**แหล่งข้อมูลอื่น**
  Rokossowski speech on National Unity Congress in Poland date=2006-03-07  (December 1949)-  Герой Сталинградской и Курской битв-  Комдив Рокоссовский date=2014-11-29 -  Маршал Рокоссовский
หมวดหมู่:บุคคลจากวอร์ซอ
หมวดหมู่:ชาวรัสเซียเชื้อสายโปแลนด์
หมวดหมู่:ทหารชาวโซเวียตในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:จอมพลแห่งสหภาพโซเวียต
หมวดหมู่:นายพลในสงครามโลกครั้งที่สอง
หมวดหมู่:ทหารชาวโปแลนด์
หมวดหมู่:วีรชนแห่งสหภาพโซเวียต
หมวดหมู่:ผู้ได้รับเครื่องอิสริยาภรณ์เลฌียงดอเนอร์‎
ชิอากิ คูริยามะ

ชิอากิ คูริยามะ (Kuriyama Chiaki; 10 ตุลาคม ค.ศ. 1984 –) เป็นทั้งนักแสดงหญิง, นักร้อง และนางแบบชาวญี่ปุ่น เธอเป็นที่รู้จักในโลกตะวันตกจากการสวมบทชิงุสะ ทาคาโกะ ในภาพยนตร์ปี ค.ศ. 2000 เรื่องเกมนรก โรงเรียนพันธุ์โหด ของคิงกิ ฟูกาซากุ และโกโกะ ยูบาริ ในภาพยนตร์ปี ค.ศ. 2003 เรื่องนางฟ้าซามูไร ของเควนติน แทแรนติโน

**ผลงาน**

**ภาพยนตร์**
 เกมนรก โรงเรียนพันธุ์โหด (ค.ศ. 2000) รับบทเป็นชิงุสะ ทาคาโกะ - สาวเสื้อเหลือง เลขที่ 13- นางฟ้าซามูไร (ค.ศ. 2003) รับบทเป็นโกโกะ ยูบาริ

**วิดีโอเกม**
 ริวงะโกะโทะกุออฟดิเอ็น (ค.ศ. 2011) รับบทเป็นมิซุสุ อะซะงิ- ชาโดว์ออฟเดอะแดมน์ (ค.ศ. 2011) รับบทเป็นพอลลา

**รางวัลและการเสนอชื่อเข้าชิง**

**หนังสือภาพ**
 Namaiki! Photo: Kishin Shinoyama. Text:Akio Nakamori. (ISBN 4-10-326205-2, 1996)- Tenshi/angel (天使) Photo: Mitsuo Kawamoto. (ISBN 4-09-680821-0, 1996)- Sinwa-Shoujo (神話少女) Photo: Kishin Shinoyama. Text:Akio Nakamori. (ISBN 4-10-326207-9, 1997)- Shoujokan (少女館) Photo: Kishin Shinoyama. (ISBN 4-10-326209-5, 1997)- Shikoku nite (死国にて) (ISBN 4-04-904318-1, 1999)- Kuriyama Chiaki ACCESS BOOK (栗山千明ACCESS BOOK) (ISBN 4-04-853047-X, 1999)- Princess (プリンセス 栗山千明×蜷川実花) Photo: Mika Ninagawa. (ISBN 4-06-352725-5, 2004)- digi+KISHIN DVD:Chiaki Kuriyama. Image Film by Kishin Shinoyama. (ASIN B0001LNO7O, 2004)- digi+Girls kishin NO.4 Kuriyama Chiaki (digi+Girls kishin NO.4 栗山 千明) Photo: Kishin Shinoyama. (ASIN: 4255002797, 2004)- Car girl Photo: Kishin Shinoyama. (ISBN 4-584-17094-0, 2004)- Emergence Uka (羽化) Photo: Chikashi Kasai. (ISBN 4-02-331332-7, 2014)

**อ้างอิง**

**แหล่งข้อมูลอื่น**
 name=Chiaki Kuriyama- Chiaki Kuriyama
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นางแบบเด็ก
หมวดหมู่:นักร้องป็อปหญิงญี่ปุ่น
หมวดหมู่:บุคคลจากจังหวัดอิบารากิ
พระเจ้าชินมุน

หลุมพระศพของพระเจ้าชินมุน
พระเจ้าชินมุนแห่งชิลลา (신문왕) พระราชาลำดับที่ 31 แห่งอาณาจักรชิลลาและเป็นพระราชาองค์แรกหลังยุค สามก๊กแห่งเกาหลี 
พระเจ้าชินมุนมีพระนามเดิมว่า องค์ชายคิมจ็องมย็อง ได้รับการสถาปนาเป็นรัชทายาทโดย พระเจ้ามุนมู พระราชาลำดับที่ 30 ผู้เป็นพระราชบิดาเมื่อ ค.ศ. 665 เมื่อพระเจ้ามุนมูเสด็จสวรรคตใน ค.ศ. 681 องค์ชายคิมจ็องมย็องที่รัชทายาทจึงขึ้นสืบราชบัลลังก์เป็น พระเจ้าชินมุน ในรัชสมัยของพระองค์เกิดการก่อกบฏของ คิมฮึงโดล ขุนนางผู้ใหญ่ที่เป็นพระสัสสุระ (พ่อตา) ของพระเจ้าชินมุนเนื่องจากคิมฮึงโดลไม่พอใจพระเจ้าชินมุนที่ไม่ใส่ใจดูแลพระมเหสีองค์แรกที่เป็นธิดาของคิมฮึงโดลซึ่งไม่สามารถประสูติพระโอรสให้พระเจ้าชินมุนแต่ในที่สุดกองทัพกบฏของคิมฮึงโดลก็ถูกปราบลงจนได้
Thalassemia major

thalassemia major อาจหมายถึง- alpha thalassemia major ซึ่งเป็นภาวะทาลัสซีเมียแบบแอลฟาอย่างเต็มรูปแบบ คือ ทั้งยีน HBA1 และ HBA2 ทั้ง 4 ตำแหน่งบนโครโมโซมคู่ (homologous)  ไม่สามารถอำนวยให้สังเคราะห์โปรตีนโกลบินแอลฟาได้อย่างปกติจึงทำให้เกิดโรค- beta thalassemia major ซึ่งเป็นภาวะทาลัสซีเมียแบบบีตาอย่างเต็มรูปแบบ คือ ยีน HBB บนโครโมโซมคู่ (homologous) ไม่สามารถอำนวยให้สังเคราะห์โปรตีนโกลบินบีตาได้อย่างปกติจึงทำให้เกิดโรค
ทาลัสซีเมียแบบเดลตา-บีตา

ทาลัสซีเมียแบบเดลตา-บีตา (Delta-beta thalassemia)
เป็นทาลัสซีเมียประเภทหนึ่ง ซึ่งเป็นกลุ่มโรคเลือดที่มีความผิดปกติในการสังเคราะห์ห่วงลูกโซ่โปรตีนของเฮโมโกลบิน
ซึ่งสืบทอดทางกรรมพันธุ์ผ่านลักษณะด้อยของออโตโซม (autosomal recessive)
โดยสัมพันธ์กับหน่วยย่อยของเฮโมโกลบินส่วนเดลตา

**อาการ**
บุคคลที่มีทาลัสซีเมียแบบเดลตา-บีตาปกติจะไม่มีอาการอะไร แต่ก็อาจจะมีเม็ดเลือดแดง (microcytosis) ที่เล็กกว่าปกติ

**กลไก**
ไฟล์:1GZX Haemoglobin.png|thumb| โครงสร้างของโปรตีนเฮโมโกลบินหน่วยแอลฟาและเบตาเป็นสีแดงและน้ำเงิน 
โดยทางพันธุศาสตร์แล้ว ทาลัสซีเมียแบบเดลตา-บีตาสืบทอดทางกรรมพันธุ์ผ่านลักษณะด้อยของออโตโซม (autosomal recessive)
ซึ่งหมายความว่าทั้งพ่อแม่ (คือ ยีนทั้ง 2 ก๊อปปี้) ต้องมียีนนี้
คนที่เป็นพาหะจะได้ยีนปกติที่สามารถผลิตเฮโมโกลบินเอมาจากพ่อหรือแม่ และได้ยีนที่ไม่สามารถผลิตเฮโมโกลบินเอจากอีกคนหนึ่ง
ทาลัสซีเมียประเภทนี้พิจารณาว่ามีน้อย
ในด้านพยาธิสรีรภาพของโรค โปรตีนโกลบินแบบเดลตาและบีตาจะมีการหลุดหาย (deletion) ดังนั้นยีนที่ได้รับการถอดรหัส (คือ ทำก๊อปปี้อาร์เอ็นเอ)
จะเป็นยีนแกมมาที่อยู่บนโครโมโซมที่เสียหาย
ถ้าบุคคลมีการกลายพันธุ์เป็นยีนเดลตา0ทั้งสอง ก็จะไม่สามารถผลิตเฮโมโกลบินแบบเอ2 (alpha2,delta2) ได้
แต่ว่า นี่ค่อนข้างมีผลน้อยเพราะว่าในเลือด เพียงแค่ 2-3% ของเฮโมโกลบินที่ผลิตในผู้ใหญ่เป็นเฮโมโกลบินแบบเอ2
ดังนั้น แม้บุคคลนี้ก็ยังมีกำหนดเลือดที่เป็นปกติ คือ จำนวนเม็ดเลือดแดง, เฮโมโกลบินรวม, และปริมาตรของเม็ดเลือดแดงโดยเฉลี่ย (MCV)
ทาลัสซีเมียแบบเดลตา-บีตามียีนกลายพันธุ์ตำแหน่งหนึ่งที่จุด +69

**ความสัมพันธ์กับทาลัสซีเมียแบบบีตา**
ความสำคัญในการรู้จักว่ามีทาลัสซีเมียแบบเดลตา-บีตาก็คือ เมื่อมันอาจจะพรางวินิจฉัยของทาลัสซีเมียแบบบีตา
เพราะว่าปกติแล้วในทาลัสซีเมียบีตา ระดับเฮโมโกลบินเอ2 จะสูงขึ้น
แต่ว่า การมีทาลัสซีเมียเดลตา-บีตาร่วมด้วยจะลดระดับของเฮโมโกลบินเอ2 จนถึงระดับปกติ และดังนั้นจะพรางการวินิจฉัยว่ามีทาลัสซีเมียแบบเบตา

**การวินิจฉัย**
การวินิจฉัยทาลัสซีเมียเดลตา-บีตาอาศัยค่าที่แสดงเม็ดเลือดแดงว่าสีจาง (hypochromic) และเม็ดเล็ก (microcytic)
โดยเป็นส่วนของการตรวจนับเม็ดเลือดอย่างสมบูรณ์ ซึ่งสามารถใช้วินิจฉัยเหตุผลที่บุคคลมีภาวะโลหิตจาง ซึ่งในกรณีนี้เป็นเพราะทาลัสซีเมีย

**การรักษา**
ไฟล์:Erythrozytenkonzentrat neu.jpg|thumb|80 px|เม็ดเลือดแดงเพื่อใช้ในการถ่ายเลือด
ในการรักษาทาลัสซีเมียแบบนี้ เรื่องที่น่าเป็นห่วงก็คือภาวะโลหิตจาง และดังนั้น การถ่ายเลือดก็จะเป็นวิธีการรักษาอย่างหนึ่ง แต่การถ่ายเลือดก็อาจจะนำปัญหาอย่างอื่น ๆ มาได้
การปลูกถ่ายเซลล์ต้นกำเนิดเป็นทางเลือกอีกอย่างหนึ่ง แต่ว่าทั้งคนบริจาคและคนรับบริจาคไขกระดูกต้องเข้ากันได้ และโอกาสเสี่ยงอย่างอื่น ๆ ก็ต้องประเมินด้วย

**ดูเพิ่ม**
ทาลัสซีเมียแบบแอลฟา
*ทาลัสซีเมียแบบเบตา
*ทาลัสซีเมีย
*โรคเม็ดเลือดแดงรูปเคียว
*ฮีโมโกลบินผิดปกติ

**เชิงอรรถและอ้างอิง**

**แหล่งข้อมูลอื่น**
issn = 2008-8892
*issn = 2249-782X
*url-status = dead 
หมวดหมู่:โรคของโกลบินและโกลบูลินโปรตีน
หมวดหมู่:โลหิตจางจากเม็ดเลือดแดงแตกที่เป็นกรรมพันธุ์
เอากุสทาแห่งซัคเซิน-โกทา-อัลเทินบวร์ค

เจ้าหญิงเอากุสทาแห่งซัคเซิน-โกทา-อัลเทินบวร์ค (Augusta von Sachsen-Gotha-Altenburg) ทรงเป็นเจ้าหญิงเยอรมันที่อภิเษกเข้าสู่ราชวงศ์อังกฤษ เป็นพระชายาในเจ้าชายแห่งเวลส์ระหว่าง ค.ศ. 1736 ถึง 1751 และหลังจากนั้นเก้าปีทรงเป็นพระพันปีในสมเด็จพระเจ้าจอร์จที่ 3ในปี ค.ศ. 1760 พระองค์ทรงเป็นเจ้าหญิงแห่งเวลส์หนึ่งในสี่องค์ที่ไม่ได้ขึ้นเป็นสมเด็จพระราชินี ทรงเป็นพระปัยยิกา ของ สมเด็จพระราชินีนาถวิกตอเรีย
เจ้าหญิงเอากุสทาประสูติในเมืองโกทา ในรัฐทือริงเงิน เป็นธิดาในฟรีดริชที่ 2 ดยุกแห่งซัคเซิน-โกทา-อัลเทินบวร์ค กับดัชเชสมักดาเลนา เอากุสทา แห่งอัลฮัลท์-เซิร์บส์ ขณะมีอายุ 29 ปี ได้อภิเษกสมรสกับเจ้าชายเฟรเดอริก เจ้าชายแห่งเวลส์ รัชทายาทในพระเจ้าจอร์จที่ 2 แห่งบริเตนใหญ่ ก่อนหน้านั้น กษัตริย์แห่งปรัสเซียทรงเทียบเชิญพระราชธิดาองค์โตมาอภิเษกสมรสกับเจ้าชายเฟรเดอริกแต่พระเจ้าจอร์จที่ 2 ทรงปฏิเสธ  ฝ่ายปรัสเซียเองก็ไม่ลดความพยายาม และท่ามกลางข่าวลือว่าทางราชวงศ์อังกฤษได้รับข้อเสนอให้อภิเษกกับท่านหญิงไดอานา สเปนเซอร์ หลานในดัชเชสแห่งมาร์ลบะระ
ระหว่างที่พระเจ้าจอร์จที่ 2 เสด็จเยือนฮันโนเฟอร์ ราชวงศ์ปรัสเซียได้กราบทูลให้เจ้าหญิงเอากุสทาแห่งซัคเซิน-โกทาเข้าเฝ้า เมื่อพระเจ้าจอร์จที่ 2 ทอดพระเนตรแล้ว ก็รับสั่งว่าเหมาะสม จึงยินยอมให้เจ้าชายเฟรเดอริกทำการอภิเษกกับเอากุสทา ในขณะที่เจ้าชายเฟรเดอริกก็รับสั่งว่า ทรงยินยอมทุกประการไม่ว่าพระราชบิดาจะประสงค์สิ่งใด อย่างไรก็ตาม เจ้าหญิงเอากุสทาไม่สามารถตรัสภาษาฝรั่งเศสหรืออังกฤษได้ แม้ว่าก่อนอภิเษกจะทรงได้เข้าหลักสูตรภาษาอังกฤษ อย่างไรก็ตาม มารดาของพระนางไม่คิดว่านั่นจำเป็นมากนัก เพราะในราชวงศ์อังกฤษก็มีพระบรมวงศ์เชื้อสายเยอรมันอยู่มากและหลายองค์สามารถพูดเยอรมันได้
ทั้งสองพระองค์อภิเษกสมรสเมื่อวันที่ 8 พฤษภาคม 1736 ที่อารามหลวงในพระราชวังเซนต์เจมส์ กรุงลอนดอน

**อ้างอิง**
1772
หมวดหมู่:เจ้าหญิงอังกฤษ
หมวดหมู่:ชาวอังกฤษเชื้อสายเยอรมัน
หมวดหมู่:เสียชีวิตจากมะเร็งหลอดอาหาร
หมวดหมู่:เจ้าหญิงแห่งเวลส์
หมวดหมู่:ดัชเชสแห่งเอดินบะระ
สถาปัตยกรรมแบบควีนแอนน์

ไฟล์:Winslow Hall Giano.gif|thumb|300px|วินสโลว์ฮอลล์ ใน บักกิงแฮมเชอร์ ค.ศ. 1700 คาดว่าออกแบบโดย คริสโตเฟอร์ เรน
ไฟล์:Bluecoat Chambers - Liverpool.jpg|thumb|300px|บลูโคตแชมเบอส์ ใน ลิเวอร์พูล ค.ศ. 1717
สถาปัตยกรรมแบบควีนแอนน์ (Queen Anne style architecture)ในอังกฤษหมายถึงสถาปัตยกรรมบาโรกแบบอังกฤษ ในรัชสมัยของสมเด็จพระราชินีนาถแอนน์แห่งเกรตบริเตน (ครองราชย์ ค.ศ. 1702–1714) หรือรูปแบบสถาปัตยกรรมแบบฟื้นฟูในช่วงท้ายของศตวรรษที่ 19 และต้นศตวรรษที่ 20 (อาจเรียกได้ว่า สถาปัตยกรรมฟื้นฟูแบบควีนแอนน์) ในอังกฤษโดยมากหมายถึงอาคารพักอาศัยที่มีขนาดใหญ่ถึงคฤหาสน์ และมักออกแบบอย่างงดงามแต่เรียบง่ายโดยช่างก่อสร้างท้องถิ่นหรือสถาปนิกท้องถิ่น 
นักวิจารณ์และนักเขียนแนวสถาปัตยกรรม มาร์คัส บินนีย์ เขียนไว้ใน The Times ในปี ค.ศ. 2006 อธิบายบ้านพอลตันที่สร้างในปี ค.ศ. 1706 ในช่วงรัชสมัยสมเด็จพระราชินีนาถแอนน์แห่งเกรตบริเตน ไว้ว่า "เป็นสถาปัตยกรรมที่น่าปลาบปลื้ม" บินนีย์อธิบายแนวทางของสถาปัตยกรรมไว้ว่า- มีขั้นบันไดนำทางไปยังประตูหินแกะสลัก- แถวกรอบหน้าต่างที่เรียงรายในกล่องในระดับเดียวกันด้วยงานอิฐ- มีจั่วสามเหลี่ยมอยู่ตรงกลาง ที่ยื่นมาจากหลังคาปั้นหยา โดยมีหน้าต่างหลังคา- ผังโดยทั่วไปจะดูเหมือนกล่องที่ซ้อนกัน 2 ใบ มีห้องลึก 2 ห้อง

**อ้างอิง**
หมวดหมู่:สถาปัตยกรรมสหราชอาณาจักร
วันซาเมนฮอฟ

วันซาเมนฮอฟ (Zamenhofa Tago; Dzień Zamenhofa) มีอีกชื่อว่า วันหนังสือเอสเปรันโต เป็นวันที่มีการฉลองในวันที่ 15 ธันวาคม ซึ่งเป็นวันเกิดของแอล. แอล. ซาเมนฮอฟ ผู้สร้างภาษาเอสเปรันโต ซึ่งเป็นวันเฉลิมฉลองที่นิยมอย่างกว้างขวางมากในวัฒนธรรมเอสเปรันโต ในวันนั้น ผู้พูดภาษาเอสเปรันโตจะจัดงานให้ข้อมูลและการชุมนุมทางวัฒนธรรมเพื่อสนับสนุนวรรณกรรมในภาษาเอสเปรันโต
ประวัติการฉลองภาษาเอสเปรันโตในวันเกิดซาเมนฮอฟสืบต้นกำเนิดถึงวันที่ 17 ธันวาคม ค.ศ. 1878 ตอนจัดงานฉลองวันเกิดครบรอบ 19 ปี เขาเสนอ Lingwe uniwersala ภาษาช่วยสื่อสารนานาชาติภาษาแรกของเขาเอง ให้แก่บรรดาเพื่อน จากนั้นใน ค.ศ. 1887 เมื่อเขาตีพิมพ์ Unua Libro ซึ่งทำให้ภาษานี้ได้พัฒนาไปเป็นภาษาเอสเปรันโต จึงมีการจัดให้วันที่ 15 ธันวาคมเป็นวันภาษาเอสเปรันโต แต่ปัจจุบันฉลองในวันที่ 26 กรกฎาคม ซึ่งเป็นวันที่มีการตีพิมพ์ Unua Libro ขึ้น

**อ้างอิง**

**แหล่งข้อมูลอื่น**
Zamenhofa Tago
หมวดหมู่:ภาษาเอสเปรันโต